KINNITATUD

RMK õigus- ja hangete osakonna

juhataja käskkirjaga nr 1-47.3095/1

**PAKKUMUSE ESITAMISE ETTEPANEK**

## Hanke nimetus ja viitenumber

## Hanke nimetus: RMK Võnnussaare vaatetorni ja Marimetsa matkaraja lauka ringtee rekonstrueerimine

* 1. Riigihanke viitenumber: 278786
  2. Klassifikatsioon: 45212100-7 Vabaajarajatiste ehitustööd
  3. Hankemenetluse liik: väikehange (ehitustööd)

## Info hanke kohta

## Hanke alusdokumendid (edaspidi RHAD), hanketehniline info

## Hange viiakse läbi elektroonilises riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

* + 1. RHAD osadeks on kõik asjakohased RHS § 4 p 17 viidatud dokumendid, sh käesolev põhitekst ning punktis 8 loetletud lisad, samuti kõik enne pakkumuste esitamise tähtpäeva avaldatud info ja dokumendid, millega on muudetud, selgitatud või täpsustatud RHAD nõudeid.
    2. RHAD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.
    3. Hankija jätab endale õiguse kontrollida pakkumuste vastavust RHAD-s esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni kontrollimist. Sellisel juhul tagab hankija, et hankelepingut ei sõlmita sellise pakkujaga, kes oleks tulnud käesoleva seaduse § 95 lõike 1 alusel hankemenetlusest kõrvaldada või kes ei vasta hankija kehtestatud kvalifitseerimise tingimustele
    4. Kohaldades analoogiat, lähtudes RHS § 125 lg 5, ei kohalda hankija käesoleva hankemenetluse läbiviimisel RHS §-s 115 lg 2 p-des 1, 2, lg 21 ja lg 3-6 sätestatut.
    5. Kõik selgitused huvitatud isikutelt laekunud küsimustele ning muudatused RHAD-s tehakse kättesaadavaks eRHRi kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil [https://riigihanked.riik.ee](https://riigihanked.riik.eehanketeates) hanke tingimustes toodud ajaks.

### pakkumuste avamine

Pakkumused avatakse hankija poolt eRHRi keskkonnas pakkumuste esitamise tähtaja saabumise järel esimesel võimalusel, hiljemalt pakkumuste esitamise tähtajaks oleva tööpäeva jooksul. Avamise protokolli ei koostata, esitatud pakkumuste kogumaksumused teavitatakse pakkumuse esitanud pakkujatele teabevahetuse teel.

## Hanke tehniline kirjeldus

* 1. Käesoleva hanke eesmärgiks on leida töövõtja(d) RMK Võnnussaare vaatetorni ja RMK Marimetsa matkaraja lauka ringteerekonstrueerimistööde teostamiseks.
  2. Hange on jaotatud kaheks osaks:
     1. hanke osa 1 – Võnnussaare vaatetorni rekonstrueerimine
     2. hanke osa 2 – Marimetsa matkaraja lauka ringtee rekonstrueerimine
  3. Pakkuja võib teha pakkumuse ühele või mitmele osale.
  4. Tööde teostamise aluseks on käesolevates RHAD-s kirjeldatud nõuded koos lisadega.
     1. Hanke osa 1 tehniline kirjeldus – esitatud RHAD lisas 1.
     2. Hanke osa 2 tehniline kirjeldus – esitatud RHAD lisas 2.
  5. Tööde teostamise lubatud ajavahemikud ja tähtajad on toodud hanke tehnilises kirjelduses.
  6. Tööde teostaja kohustub hüvitama kõik oma tegevusega või tegevusetusega tekitatud kahjud.
  7. Hinnapakkumused tööde maksumuste kohta tuleb esitada nii eRHRi pakkumuse maksumuse vormil kui vabalt üleslaetava dokumendina hankija poolt etteantud detailse hinnapakkumuse vormil (RHAD lisa 4).
  8. Iga viidet, mille hankija teeb RHAD-s mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHAD-s ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.
  9. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

1. **Läbirääkimiste pidamine**
   1. Hankijal on õigus pidada hanketingimustele vastava pakkumuse esitanud pakkujatega läbirääkimisi.
   2. Vastavalt vajadusele teatab hankija pakkujale läbirääkimiste aja ja läbiviimise korra.
   3. Läbirääkimised toimuvad pärast pakkumuste esitamist ja võivad olla nii suulised kui kirjalikud.
   4. Suuliselt peetud läbirääkimised protokollitakse.
   5. Läbirääkimised on konfidentsiaalsed. Hankija ei avalda läbirääkimiste käigus saadud pakkumusi puudutavat teavet diskrimineerival viisil, mis võiks anda ühele pakkujale eelise teiste ees.
   6. Hankija tagab läbirääkimiste ajal kõigi pakkujate võrdse kohtlemise.
   7. Hankija jätab endale õiguse läbi rääkida hanke esemele esitatavate nõuete, hanke tähtaegade, hankelepingu tingimuste ja pakkumuse maksumuse osas. Samuti võivad kuuluda läbirääkimistele need aspektid, mida hankija ei ole RHAD-s ja lisades sätestanud.
   8. Pärast läbirääkimiste toimumist esitab pakkuja vajadusel uue kohandatud pakkumuse, mis esitatakse RHR-i kaudu läbirääkimistel kokku lepitud tähtajaks.
2. **Pakkumuse hinna väljendamise viis ning hindamiskriteeriumid ja -metoodika**
   1. Pakkuja esitab eRHRi keskkonnas täidetava pakkumuse maksumuse vormi ja detailse hinnapakkumuse hankija poolt etteantud vormil.
   2. Detailsel hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt RHAD-s ja/või hinnapakkumuse vormil nõutud või vastavalt osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
   3. Hankija hindab pakkumusi lähtuvalt nende kogumaksumusest, madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".
   4. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse kogumaksumust ja tunnistab edukaks kõige madalama kogumaksumusega (suurima punktisummaga) pakkumuse.
   5. Kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
3. **Hankija sätestatud tingimused hankelepingu sõlmimisel**
   1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina kahepoolselt allkirjastatud hankeleping. Hankelepingu projekt on toodud RHAD lisades (lisa 3).
   2. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Vastava hanke osa edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.
4. **Märkus selle kohta, millisel juhul hankija jätab endale võimaluse lükata tagasi kõik pakkumused**

Hankija jätab endale võimaluse tagasi lükata kõik vastava osa pakkumused, kui:

* 1. kõigi vastava osa pakkumuste või vastavaks tunnistatud pakkumuste maksumused ületavad vastava osa hankelepingu eeldatavat maksumust või kui need on hankija jaoks muul moel ebamõistlikult kallid.
  2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise RHAD-s esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele.
  3. kui langeb ära vajadus vastava osa ehitustööde tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

1. **RHAD loetelu**

Hanke algatamisel moodustavad RHAD käesolev põhitekst ning alltoodud lisad:

* 1. Lisa 1 – hanke osa 1 tehniline kirjeldus
  2. Lisa 2 - Hanke osa 2 tehniline kirjeldus
  3. Lisa 3 - Hankelepingu projekt (kohaldub hanke mõlema osa suhtes)
  4. Lisa 4 – Detailse hinnapakkumuse vorm osa 1
  5. Lisa 5 – Detailse hinnapakkumuse vorm osa 2
  6. eRHR-s koostatud:
     1. hankemenetlusest kõrvaldamise aluste puudumise kontrollimise ja kvalifitseerimistingimused;
     2. vastavustingimused;
     3. hindamiskriteeriumid ja -metoodika.
  7. Projektdokumentatsioon, sh:
     1. Hanke osa 1:
        1. Projektibüroo OÜ „Võnnussaare vaatetorni rekonstrueerimine“ tööprojekt (töö nr. 23123)
        2. KVV Võnnussaare vaatetorn
     2. Hanke osa 2:
        1. Grand Holding OÜ „RMK külastuskorraldusliku taristu, Marimetsa matkaraja lauka ringtee ja platvormi ning parkla, rekonstrueerimise tööprojekt“ tööprojekt (töö nr. 12.01)
        2. KVV Marimetsa matkarada