**Lisa 1 Hanke osa 1 tehniline kirjeldus: Võnnussaare vaatetorni rekonstrueerimine**

* + 1. Tööde loetelu ja tehniline info: Võnnussaare vaatetorni (RMK kinnistu 52001:005:0041, Saare küla/Lyckholm, Lääne-Nigula vald, Lääne maakond, Silma looduskaitseala 26) rekonstrueerimine. Lepingu maht tuleneb Projektibüroo OÜ poolt koostatud „Võnnussaare vaatetorni rekonstrueerimine“ tööprojektist (töö nr. 23123); Projektbüroo OÜ „Võnnussaare vaatetorni rekonstrueerimine“ lammutusprojektist (töö nr LA-1-00).
    2. Tööde käigus: rekonstrueeritakse Võnnussaare vaatetorn vastavalt tööprojektile.
    3. Tööde teostamise algus maastikul 01.08.2024.
    4. Pakkuja peab ehitustööde teostamisel kogu lepinguperioodi jooksul kaasama vastutava isiku (ehitustööde juhi), kes peab omama vähemalt järgmist kutsekvalifikatsiooni: „Ehitusjuht, tase 6“ või sellega samaväärne või kõrgem kutsekvalifikatsioon või "Ehitusinsener, tase 6" või sellega samaväärne või kõrgem kutsekvalifikatsioon.
    5. Töö teostaja on kohustatud paigaldama objektile tööde teostamist kajastava stendi.
    6. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette tellijat.
    7. Ehitusaegsete jäätmekonteinerite, materjali transpordi, ajutise ehitusmaterjalide ladustamisplatsi ja pinnase ladustamise täpne koht näidatakse ehitaja poolt koostatavas ehitustööde organiseerimise kavas mis kooskõlastatakse ehitaja poolt tellijaga ning vastavalt kehtivale korrale kaitseala valitseja Keskkonnaametiga (vajalik ka skeemina, koopia tellijale) ja tellijaga.
    8. Tööde teostamine toimub Silma looduskaitsealal, Tagalahe-Sutlepa sihtkaitsevööndis ja sellest tulenevalt tuleb arvestada looduskaitseseaduse ning Silma looduskaitseala kaitse-eeskirjast tulenevate piirangutega. Töövõtja vastutab looduskeskkonna kaitse eest ehitusplatsil ja peab täitma kaitseala valitseja - Keskkonnaameti, volitatud esindajate nõudeid.
    9. Ehitusmaterjalide transpordi aeg, transpordiviis (-vahendid) ja kasutatavad teed ning  
       materjalide ladustamise kohad tuleb taasesitamist võimaldaval viisil kooskõlastada Keskkonnaameti ning tellija esindajaga. Materjalide transport ja ladustamine võib toimuda vaid eelnevalt kooskõlastatud alal ja viisil. Transpordivahendi valimisel arvestada maasiku- ja ilmaoludega ning kasutada looduskeskkonnale võimalikult vähe mõju omavat transpordiviisi (laiemad maastikurehvid vm). Lisaradade rajamine (sisse tallamine) on keelatud. Külmunud pinnasega ning lumikatte olemasolul võib materjalide transport toimuda eelnevalt tellija ja Keskkonnaametiga kooskõlastatult ka lumesaaniga. Võimalikult vältida nö tühisõite. Juurdepääsuteedeks kasutatavate hooldusradade kasutamine on eramaadel vajalik kooskõlastada eramaaomanikega.
    10. Keskkonnakaitse eest ehitusplatsil ja sellega vahetult piirnevatel aladel vastutab töövõtja vastavalt Eesti Vabariigis kehtivatele õigusaktidele ja nõuetele ning tellija poolt esitatud juhistele. Töövõtja vastutab kõikide ehitustegevuse käigus tekitatud kahjustuste, ka tööalast väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Tekkinud kahjustused alal likvideeritakse lähtuvalt konkreetsest juhtumist kooskõlastades tegevuse tellija ning vajadusel Keskkonnaametiga.
    11. Tööde ajagraafik on vaja kooskõlastada tellija ja Keskkonnaametiga. Ehitustöid ei tohi

planeerida lindude pesitsusperioodile (orienteeruvalt 01.04.-31.07). Enne ehitustööde algust on töövõtja kohustatud tööde algusest kirjalikku taasesitamist võimaldavas vormis teavitama nii tellijat kui ka Keskkonnaametit.

* + 1. Projektiga ette nähtud tööd tuleb teostada viisil, mis tööala ning selle ümbruse pinnast ja taimkatet võimalikult vähe kahjustaks (mh tallamine). Ehitustöödel kahjustatud pinnas tuleb tasandada, tasandatud aladele kõrreliste ega muu seemne segu ei külvata, vaid lastakse taastuda looduslikul taimestikul. Välja kaevatud ja üle jääv pinnas veetakse ära või kasutatakse materjali sobivuse korral kahjustatud pinnase täiteks. Keelatud on pinnase planeerimine taimkattega alale. Taimekaitsemürkide kasutamine (keemiline umbrohutõrje) mistahes eesmärgil ja viisil ehitus- ja hooldustööde tegemiseks on rangelt keelatud.
    2. Kaitsealuse taimeliigi esinemisel tööalal tuleb taim/taimede kasvuala tähistada ja vajadusel piirata (vajadusel konsulteerida tellija esindaja või Keskkonnaametiga).
    3. Võimalikult vältida transpordivahendi rööbaste tekkimist varustusteedel (võimalusel transportida materjal vihmavabal perioodil, kui maapind on tahenenud); võimalikud mootorsõidukite rööpad varustusteedel tuleb tasandada. Võimalikud kahjustused likvideeritakse lähtuvalt konkreetsest juhtumist kooskõlastades tellija ja vajadusel Keskkonnaametiga.
    4. Ehitus- ja hooldustööde käigus tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule.
    5. Kui ilmneb oht säilitatava puittaimestiku kahjustamisele, tuleb puittaimi kaitsta vastavalt: EVS 939-3:2020 Puittaimed haljastuses. Osa 3: Ehitusaegne puude kaitse.
    6. Töö teostaja võtab kõik vajalikud kooskõlastused kuni kasutusloa väljastamiseni kaasaarvatult. Riigilõivud tasub tellija.
    7. Tööde hulka kuulub:
  1. vana taristu lammutamine ja utiliseerimine, uue taristu rajamine, töö teostamine, materjalid ning materjalide, seadmete ja tööjõu transport rekonstrueeritavale objektile.
  2. kasutusloa saamiseks vajalike teostusjooniste tellimine/koostamine.

1. Hankeleping sõlmitakse esimesel võimalusel olenevalt hankemenetluse kulgemisest. **Rekonstrueerimistöid objektil saab alustada 01.08. (peale lindude pesitsusperioodi lõppu), tööde teostamiseks maastikul on aega 4 (neli) kuud (kuni 30.11.24).** Lepingu kehtivuse lõpptähtaeg on 20.12.2024.
2. Töödele on nõutav garantii kestvusega 2 aastat.
3. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida tellija esialgsete ehitustööde tellimisel ette ei näinud. Reservi kasutamise üle otsustab tellija töövõtja ettepanekul või iseseisvalt.
4. **Objektiga on kohustuslik eelnev juhendatud tutvumine hankija määratud aegadel, erandina kokkuleppel muul ajal. Tutvumise aeg on esitatud hanke vastavustingimuste jaotises (kontaktisik registreerumiseks: RMK külastuskorraldusosakond, Marju Pajumets, tel. 522 0259).**